Diari Oficial de la Generalitat Valenciana


Sumari del DOGV 3223, del 16-04-1998 (1998/2464)

ORDRE de 23 de març de 1998, de la Conselleria de Cultura, Educació i Ciència, per la qual es convoquen els Premis al Rendiment Acadèmic destinats als qui hagen conclòs els estudis d’educació universitària durant el curs acadèmic 1996/1997 a les universitats públiques valencianes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3223

Data del DOGV
:   16-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2464


Data del document
:   23-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 23 de març de 1998, de la Conselleria de Cultura, Educació i Ciència, per la qual es convoquen els Premis al Rendiment Acadèmic destinats als qui hagen conclòs els estudis d'educació universitària durant el curs acadèmic 1996/1997 a les universitats públiques valencianes. [1998/C2464]
  
Pel Decret 18/1996, de 5 de febrer, del Govern Valencià, de mesures de suport als estudiants universitaris a la Comunitat Valenciana, s'estableix la possibilitat de concessió de premis al rendiment acadèmic.
  
Aquests premis al rendiment acadèmic en estudis d'educació universitària es convocaren per primera vegada durant el passat exercici, amb l'objectiu de distingir els alumnes que realitzen amb més èxit els seus estudis universitaris, mitjançant un reconeixement de caràcter oficial que al mateix temps comporte una assignació econòmica. Igualment suposen un estímul perquè els estudiants milloren el seu rendiment acadèmic.
  
En conseqüència, en compliment d'allò que estableix l'article 2 del Decret 18/1996 de 5 de febrer, del Govern Valencià, de mesures de suport als estudiants universitaris a la Comunitat Valenciana,
  
ORDENE
  
Primer
  
Convocar els Premis al Rendiment Acadèmic a l'acabament d'estudis d'educació universitària, destinats als qui els hagen conclòs en les universitats públiques de la Comunitat Valenciana durant el curs acadèmic 1996/1997, que tindran els efectes establits en el Decret 18/1996 de 5 de febrer, del Govern Valencià, de mesures de suport als estudiants universitaris a la Comunitat Valenciana.
  
Segon
  
L'import global màxim dels premis que s'han de concedir no podrà excedir de deu milions de pessetes (77.116.572 PTA), a càrrec a la línia pressupostària 406/000/98, «Premis al rendiment acadèmic en estudis universitaris», del programa 22.23.128.64, Ensenyaments Universitaris.
  
Tercer
  
S'aproven les bases que han de regir la concessió dels premis als quals fa referència aquesta ordre i que s'hi inclouen com a annex I.
  
DISPOSICIONS FINALS
  
Primera
  
Es faculta la directora general d'Ensenyaments Universitaris i Investigació per a dictar les instruccions complementàries que calguen per a dur a terme el que disposa aquesta ordre, i es delega també en la directora general l'atribució d'atorgar els premis a què fa referència aquesta convocatòria.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Contra la present ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a partir de l'endemà al de la seua publicació. Per a interposar el recurs serà requisit comunicar-ho prèviament al conseller de Cultura, Educació i Ciència, segons el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 23 de març de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX I
  
Bases per a la concessió de premis al rendiment acadèmic.
  
1. Beneficiaris
  
Podran ser beneficiaris d'aquests premis els qui hagen finalitzat els estudis universitaris en alguna de les universitats públiques de la Comunitat Valenciana durant el curs 1996-1997, sempre que acrediten la residència en qualsevol municipi de la Comunitat Valenciana.
  
S'atorgaran dos premis per cada universitat, fins als primers 10.000 alumnes. En el cas que s'ultrapasse aquest nombre, es concedirà un altre premi més per cada 10.000 alumnes addicionals per universitat.
  
2. Criteris de concessió
  
Els alumnes seran premiats en virtut del seu expedient acadèmic, que serà valorat per la mitjana de les notes mitjanes obtingudes en els diferents cursos de què conste la carrera. A aquests efectes, la valoració de cadascuna de les distintes qualificacions serà la següent:
  
Matrícula d'honor: 10 punts
  
Excel·lent: 9 punts
  
Notable: 7,5 punts
  
Aprovat: 5,5 punts
  
Per a obtenir la dita nota mitjana caldrà dividir la suma de notes obtingudes en cada assignatura, segons el barem precedent, pel nombre d'assignatures cursades. A aquests efectes, caldrà computar la nota definitiva més alta obtinguda en cada assignatura. No es valoraran en l'expedient acadèmic les qualificacions obtingudes en les assignatures complementàries, en els casos d'alumnes de centres en els plans d'estudis dels quals encara figuren i aquelles que, segons els plans d'estudis, només puguen qualificar-se com a apte.
  
En el cas d'estudis organitzats en crèdits la valoració de cada assignatura, segons el barem esmentat abans, es ponderarà en funció del nombre de crèdits que la integren, d'acord amb la fórmula matemàtica següent:
  
 P\*NCa
  
V = ???-
  
 NCt
  
V= Valor resultant de la ponderació de la nota obtinguda en cada assignatura.
  
P= Puntuació de cada assignatura d'acord amb la taula establida en aquest punt.
  
Nca= Nombre de crèdits que integren l'assignatura.
  
NCt= Nombre de crèdits total cursat.
  
Els valors resultants de l'aplicació d'aquesta fórmula a cada assignatura s'hauran de sumar i el resultat serà la nota mitjana final.
  
La Comissió d'Avaluació podrà prendre en consideració, en la valoració dels expedients acadèmics, el currículum dels sol·licitants i qualssevol altres mèrits addicionals que indiquen l'excel·lència acadèmica del sol·licitant.
  
Les assignatures o crèdits convalidats, sense que especifiquen en la convalidació la qualificació obtinguda, es valoraran com a aprovat (5,5 punts).
  
Si de l'aplicació dels criteris de valoració anteriorment indicats, més d'un estudiant d'un mateix ensenyament i universitat reuneix els requisits de concessió, sols es podrà premiar al que hi haja obtingut la major puntuació.
  
3. Presentació dels candidats.
  
Els sol·licitants hauran de presentar la documentació següent:
  
a) Sol·licitud formulada segons el model oficial.
  
b) Certificat acadèmic personal, original o fotocòpia compulsada de l'original on conste la denominació i el nombre d'assignatures que integren el pla d'estudis, en el qual s'especificarà si són quadrimestrals, la qualificació obtinguda i el nombre de crèdits que la integren, si s'escau.
  
c) Breu currículum en què s'indiquen, si pertoca, les beques i els premis concedits i els mèrits que vulga al·legar, al qual caldrà adjuntar la documentació justificativa corresponent.
  
d) Fotocòpia del document nacional d'identitat i el certificat d'empadronament.
  
e) Fotocòpia compulsada de l'original del títol oficial o, si de cas, del document que acredite que han satisfet els drets per l'expedició del títol.
  
Les sol·licituds s'hauran de presentar en el registre general de la Conselleria de Cultura, Educació i Ciència, o mitjançant qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
4. Termini de presentació.
  
Les persones interessades podran presentar les sol·licituds en el termini de 15 dies des de la publicació de la present convocatòria en el Diari Oficial de la Generalitat Valenciana. Si l'esmentat termini finalitza en dia inhàbil o en dissabte, s'entendrà prorrogat al primer dia hàbil següent.
  
5. Instrucció del procediment i proposta de resolució.
  
L'òrgan competent per a la instrucció del procediment serà la Direcció General d'Ensenyaments Universitaris i Investigació, la qual realitzarà d'ofici totes les actuacions que considere necessàries per a determinar, conéixer i comprovar les dades en virtut de les quals s'haja de dictar resolució.
  
L'examen de les sol·licituds presentades i la consegüent proposta de concessió dels premis correspondrà a una comissió d'avaluació composta per:
  
- Presidenta: la directora general d'Ensenyaments Universitaris i Investigació
  
- Vocals: un vicerector per cadascuna de les universitats de la Comunitat Valenciana.
  
- Secretari: el cap del Servei de Gestió i Administració Universitària.
  
La comissió ajustarà el seu funcionament al que estableix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6. Resolució.
  
El termini per a dictar resolució serà de dos mesos comptadors des de l'endemà de l'acabament del termini establit per a presentar sol·licituds. La resolució de la present convocatòria amb la relació dels premis atorgats es farà pública en el Diari Oficial de la Generalitat Valenciana. En el cas de no resoldre's el procediment en el termini establit anteriorment, s'entendrà que les sol·licituds han sigut desestimades.
  
La documentació presentada pels sol·licitants podrà ser retirada dins dels tres mesos següents a la publicació en el Diari Oficial de la Generalitat Valenciana de la resolució de la convocatòria.
  
7. Quantia i pagament.
  
La quantia de cada premi serà de 500.000 pessetes, que es pagaran als premiats després d'acreditar que estan al corrent de les obligacions tributàries i amb la Seguretat Social.
  
8. Publicitat.